Borg bispedømme
Store norske leksikon,Religion og filosofi,Religioner og livssyn,Kristendom,Den norske kirke
Borg bispedømme er et norsk bispedømme som ble opprettet i 1969 ved utskillelse fra Oslo bispedømme og som omfatter Viken fylke øst og sør for Oslo.
Medlemstallet (2021) er 463 853 (61 prosent av befolkninga), og Borg er dermed det bispedømmet i Den norske kirke med høyest antall medlemmer. Borg bispedømme er delt i 8 prostier, 28 fellesråd og 109 sogn/menigheter (2021). Bispesetet er i Fredrikstad. Første biskop var Per Lønning, og dagens biskop, Kari Mangrud Alvsvåg, ble innsatt i 2022. Les mer i Store norske leksikon bispedømme Den norske kirke kristendommens historie i Norge